**Gazdasági, Műszaki, Jogi, Környezetvédelmi Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. február 08-ai** ülésére

Tárgy: ároklefedés

**Tisztelt Képviselő-testület!**

Múlt havi ülésükön tárgyalták Ács Péter mellékelt árokbefedési kérelmét a Szent Imre utca 71. szám előtt. A 28/2024. (I.18.) KVÖKt. határozatban akként döntöttek, hogy bizottságunk vizsgálja meg a kérést.

Mint ismert, Ászár Község Önkormányzata tájékoztatott minket arról a tervek megküldésével, hogy a Szent Imre utca vizét is levezető, ászári telken húzódó árkot a Komáromi Vízitársulat által készített, Ászár, Kalász úti árok felújítása rekonstrukciós tervben foglaltakat szerint beburkolják. A 236/2023. (IX.14.) KVÖKt. határozatban a tervben foglaltakat tudomásul vették.

Ács úr a leburkolni kívánt árok melletti, utolsó házban lakik, az ő telke mellett fordul el az árok a Zöldmalmi-tó irányába. Az ingatlan előtti árok leburkolása kapcsán küldött kérelmét továbbítottuk Koltai Bálintnak, a Komáromi Vizitársulat elnökének, aki a mellékelt levelet küldte, melyben nem javasolja az árok lefedését. Helyette hordalékfogó rács elhelyezését és iszapcsapda kiépítését tanácsolja. A leburkolt árokszakasz fölé folyókát helyeznek el, ami túlfolyóként tudna funkcionálni, ehhez cserjeírtás szükséges. Mindennek a bekerülési költsége nettó 370.000,- Ft. + áfába kerülne.

Kezdeményezzük a Vizitársulat által javasolt munkák megrendelését a költségvetésben minden évben elkülönítésre kerülő 2 millió forintos keret terhére, mely a településen található felszíni vízfolyások fenntartására szolgál.

Kérem javaslatunk szíves támogatását.

Kisbér, 2024. február 2.

 Andrási Tamás s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

a 2024. évi költségvetésben elkülönítésre kerülő, a településen található felszíni vízfolyások fenntartására előirányzásra kerülő 2 millió forintos keret terhére megrendeli a Komáromi Vizitársulattól a Kisbér, Szent Imre u. 71. szám előtti ároknál hordalékfogó rács elhelyezését, iszapcsapda kiépítését és a cserjeírtást, az ajánlatukban szereplő mindösszesen nettó 370.000,- Ft. + áfa összegen.

utasítja a Kisbéri Közös Önkormányzati Hivatalt a fenti feltételeket tartalmazó szerződés előkészítésére és felhatalmazza a város polgármesterét annak aláírására.

utasítja a Kisbéri Városigazgatóságot a hordalékfogó rács és az iszapcsapda rendszeres takarítására.

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző

 Kisbéri Városigazgatóság vezetője